ai4bharat/Pralekha huggingface dataset:
பிரதமர் அலுவலகம்
ஜம்மு காஷ்மீரில் தீவிரவாத சதியை முறியடித்த பாதுகாப்பு படைகளுக்கு பிரதமர் நன்றி
ஜம்மு காஷ்மீரில் அடிமட்ட ஜனநாயக நடவடிக்கைகளை சீர்குலைக்க திட்டமிடப்பட்டிருந்த ஜெய்ஸ்-இ-முகமது தீவிரவாத அமைப்பின் சதியை முறியடித்தற்காக, பாதுகாப்புப் படைகளுக்கு பிரதமர் திரு நரேந்திர மோடி நன்றி தெரிவித்துள்ளார்.
பிரதமர் விடுத்துள்ள டிவிட்டர் செய்தியில், ‘‘பாகிஸ்தானின் ஜெய்ஸ்-இ-முகமது அமைப்பைச் சேர்ந்த 4 தீவிரவாதிகள் கொல்லப்பட்டதும், அவர்களிடம் அதிகளவிலான ஆயுதங்களும், வெடிபொருட்களும் இருந்ததும் மிகப் பெரிய தாக்குதலை நடத்த அவர்கள் முயற்சிகள் மேற்கொண்டதைக் காட்டுகிறது. அது மீண்டும் முறியடிக்கப்பட்டுள்ளது” என கூறியுள்ளார்.
மற்றொரு டிவிட்டரில், ‘‘நமது பாதுகாப்புப் படைகள், மீண்டும் மிகுந்த துணிச்சலையும் திறமையையும் வெளிப்படுத்தியுள்ளன. அவர்கள் விழிப்புடன் செயல்பட்டதற்கு நன்றி. ஜம்மு காஷ்மீரில் அடிமட்ட ஜனநாயக நடவடிக்கைகளை சீர்குலைக்க திட்டமிடப்பட்டிருந்த சதியை அவர்கள் முறியடித்துள்ளனர்.’’ எனக் குறிப்பிட்டுள்ளார்.
-------
(
பிரதமர் அலுவலகம்
உலக மல்யுத்த போட்டி 2021-ல் பதக்கங்கள் வென்ற அன்ஷு மாலிக் மற்றும் சரிதா மோருக்கு பிரதமர் வாழ்த்து
உலக மல்யுத்த போட்டி 2021-ல் வெள்ளி பதக்கம் வென்ற அன்ஷு மாலிக் மற்றும் வெண்கல பதக்கம் வென்ற சரிதா மோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“உலக மல்யுத்த போட்டி 2021-ல் வெள்ளி வென்ற @OLyAnshu மற்றும் வெண்கலம் வென்ற @saritamor3 ஆகியோருக்கு வாழ்த்துகள். இந்த சிறப்பு வாய்ந்த விளையாட்டு வீரர்களின் எதிர்கால முயற்சிகளுக்கு நல்வாழ்த்துகள்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
(
பாதுகாப்பு அமைச்சகம்
பாதுகாப்புத்துறை இணையமைச்சராக திரு அஜய் பட் பொறுப்பேற்றார்
பாதுகாப்புத்துறை இணையமைச்சராக திரு அஜய் பட் இன்று பொறுப்பேற்றுக் கொண்டார். பதவியேற்றபின் அவர் பாதுகாப்புத்துறை அமைச்சர் திரு ராஜ்நாத் சிங்கை சவுத் பிளாக்கில் உள்ள அவரது அலுவலகத்தில் சந்தித்தார். பாதுகாப்புத்துறை செயலாளர் டாக்டர் அஜய் குமார் மற்றும் பாதுகாப்புத்துறை அமைச்சகத்தின் மூத்த அதிகாரிகள் திரு அஜய் பட்-ஐ வரவேற்று அவரது அலுவலகத்துக்கு அழைத்து சென்றனர்.
இந்த பொறுப்பை வழங்கியதற்கு பிரதமர் திரு நரேந்திர மோடிக்கு சுட்டுரையில் நன்றி தெரிவித்த திரு அஜய் பட், 21ம் நூற்றாண்டின் தற்சார்பு இந்தியாவை உருவாக்க பாடுபடுவேன் என குறிப்பிட்டுள்ளார்.
திரு அஜய் பட், உத்தரகாண்ட் நைனிடால்-உதம்சிங் நகர் தொகுதி எம்.பி. அவர் பாதுகாப்பு நிலைக்குழு, சுகாதாரத்துறை ஆலோசனைக்குழு, துணை சட்ட குழு, தனிநபர் தரவு பாதுகாப்பு மசோதா 2019 கூட்டுக் குழு மற்றும் மதிப்பீடுகள் குழு உறுப்பினராகவும் உள்ளார். இதற்கு முன்பு அவர் உத்தரகாண்ட் மாநிலத்தில் சட்டமன்ற விவகாரத்துறை, சுகாதாரம் மற்றும் பேரிடர் மேலாண்மை ஆகிய துறைகளில் அமைச்சராக இருந்துள்ளார். உத்தரகாண்ட் சட்டப்பேரவை எதிர்கட்சி தலைவராகவும் அவர் இருந்துள்ளார்.
-----
(Visitor Counter : 126
பாதுகாப்பு அமைச்சகம்
ரூ. 400 கோடியில் பாதுகாப்பு பரிசோதனை கட்டமைப்புத் திட்டம்: பாதுகாப்புத் துறை அமைச்சர் ராஜ்நாத் சிங் ஒப்புதல்
உள்நாட்டுப் பாதுகாப்புக்கும் விமான உற்பத்திக்கும் உத்வேகம் அளிக்கும் வகையில், ரூ. 400 கோடியில் பாதுகாப்பு சோதனை கட்டமைப்புத் திட்டத்தை செயல்படுத்துவதற்கு மத்திய பாதுகாப்புத் துறை அமைச்சர் திரு. ராஜ்நாத் சிங் ஒப்புதல் அளித்துள்ளார். இதன்படி, உயர் தரமான சோதனைத் திட்டம் செயல்படுத்தப்படும்.
இத்திட்டம் ஐந்து ஆண்டுகளில் செயல்படுத்தப்படும். இதன்படி தனியார் பங்களிப்புடன் ஆறு முதல் எட்டு வகையான சோதனை வசதிகள் செயல்படுத்தப்படும். இத்திட்டம் உள்நாட்டிலேயே ராணுவப் பாதுகாப்பு சோதனை முறைக்கு வழியமைக்கும். அதன் பலனாக ராணுவ உதிரி பாகங்களை இறக்குமதி குறையும். நாடு முழுக்க தற்சார்புடன் திகழும்.
பாதுகாப்பு சோதனை கட்டமைப்புத் திட்டத்தின் வழிகாட்டு நெறிமுறைகள் குறித்த விவரம் பாதுகாப்பு அமைச்சகத்தின் இணையதளத்தில் கிடைக்கும்.
விவரம்: https://ddpmod.gov.in/sites/default/files/pdfupload/DTIS%20Guidelines.pdf
(Visitor Counter : 185
மனித வள மேம்பாட்டு அமைச்சகம்
தேர்வு குறித்த உரையாடலின் 5-வது பதிப்பில் பங்கேற்கப் பதிவு செய்ய வேண்டிய கடைசி தேதி நீட்டிப்பு
தேர்வு குறித்த உரையாடலின் 5-வது பதிப்பில் பங்கேற்பதற்கான கடைசி தேதி பிப்ரவரி 3, 2022 வரை நீட்டிக்கப்பட்டுள்ளது. நாடு முழுவதும் மற்றும் வெளிநாடுகளில் இருந்தும் மாணவர்கள், பெற்றோர்கள், ஆசிரியர்களுடன் தாம் உரையாடும் ஒரு தனித்துவமான நிகழ்ச்சியை பிரதமர் திரு நரேந்திர மோடி உருவாக்கியுள்ளார். வாழ்க்கையை ஒரு திருவிழாவாகக் கொண்டாடும் வகையில், தேர்வுகளால் ஏற்படும் மன அழுத்தத்தை கலந்துரையாடல் மூலம் எதிர்கொண்டு வெல்வது இதன் நோக்கம் ஆகும்.
2021-ம் ஆண்டைப் போலவே இணைய வழியில் நடைபெறும் வகையில் இந்த நிகழ்ச்சியின் வடிவம் திட்டமிடப்பட்டுள்ளது. விண்ணப்பிக்கும் 9 முதல் 12-ம் வகுப்பு வரை பயிலும் பள்ளி மாணவர்கள், ஆசிரியர்கள் மற்றும் பெற்றோர்கள் ஆன்லைன் போட்டி மூலம் நிகழ்ச்சியில் பங்கேற்க தேர்ந்தெடுக்கப்படுவார்கள்.
https://innovateindia.mygov.in/ppc-2022/ எனும் இணைய முகவரியில் 28 டிசம்பர் 2021 முதல் 3 பிப்ரவரி, 2022 வரை பதிவு செய்து கொள்ளலாம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793196
உள்துறை அமைச்சகம்
கஜா புயல் பாதிப்பு: தமிழகத்திற்கு ரூ. 1,146 கோடி கூடுதல் நிதி -மத்திய உள் துறை அமைச்சர் தலைமையிலான உயர்நிலைக் குழு ஒப்புதல்
கஜா புயல் பாதிப்புக்கு, தமிழகத்திற்கு தேசிய பேரிடர் துயர்துடைப்பு நிதியிலிருந்து கூடுதலாக ரூ. 1,146.12 கோடி வழங்க மத்திய உள் துறை அமைச்சர் திரு ராஜ்நாத் சிங் தலைமையிலான உயர்நிலைக் குழு ஒப்புதல் அளித்துள்ளது. மத்திய நிதியமைச்சர் திரு அருண் ஜேட்லி, மத்திய வேளாண் துறை அமைச்சர் திரு ராதா மோகன் சிங், நிதி ஆயோக் துணைத் தலைவர் டாக்டர் ராஜீவ் குமார் ஆகியோர் அடங்கிய இந்த உயர்நிலைக் குழு கூடுதல் நிதியுதவிக்கு ஒப்புதல் வழங்கியுள்ளது.
இதற்கு முன்பு 03.12.2018 அன்று மாநில பேரிடர் துயர் துடைப்பு நிதியிலிருந்து ரூ. 353.70 கோடியை இடைக்கால உதவியாக மத்திய அரசு வழங்கியது குறிப்பிடத்தக்கது.
பாதுகாப்பு அமைச்சகம்
ஒருங்கிணைந்த கூட்டணிக்கான இந்தியப் பாதுகாப்பு தொழில்துறைக்கான சர்வதேசத் தொடர்பு’ என்ற தலைப்பில் இந்தியா, மலேசியா இடையே வலைதளக் கருத்தரங்கு
‘ஒருங்கிணைந்த கூட்டணிக்கான இந்தியப் பாதுகாப்பு தொழில்துறைக்கான சர்வதேசத் தொடர்பு’ என்ற கருப்பொருளில் இந்தியா மற்றும் மலேசியா இடையே ஒரு வலைதள கருத்தரங்கிற்கும், கண்காட்சிக்கும் ஆகஸ்ட் 17-ஆம் தேதி ஏற்பாடு செய்யப்பட்டிருந்தது. இந்திய ராணுவ தளவாட உற்பத்தியாளர்கள் சங்கத்தின் மூலம் பாதுகாப்பு அமைச்சகத்தின் ராணுவ உற்பத்தித் துறை இந்த நிகழ்ச்சியை நடத்தியது. 2025-ஆம் ஆண்டிற்குள் 5 பில்லியன் அமெரிக்க டாலர் அளவில் ராணுவ ஏற்றுமதியை உயர்த்தவும், ஏற்றுமதியை ஊக்குவிக்கவும் நட்பு நாடுகளுடன் நடைபெற்று வரும் தொடர் வலைதளக் கருத்தரங்குகளின் ஒரு பகுதியாக இந்த நிகழ்ச்சி நடத்தப்பட்டது.
பாதுகாப்பு அமைச்சகத்தின் ராணுவ தொழில்துறை உற்பத்தியின் இணைச் செயலாளர் திரு அனுராக் பாஜ்பாய் மற்றும் இரண்டு நாடுகளின் உயர் அதிகாரிகள் இந்தக் கருத்தரங்கில் கலந்து கொண்டனர். மிகவும் மவிவான விலையில், உலகத்தரம் வாய்ந்ததாக இந்திய ராணுவ தயாரிப்புகள் அமைந்துள்ளதாக இணைச் செயலாளர் கூறினார். விமான பராமரிப்பின் முனையமாக இந்தியா தன்னை முன்னிலைபடுத்துவதாகக் குறிப்பிட்ட அவர், இந்தத் துறையில் இரண்டு நாடுகளும் ஒருங்கிணைந்து செயல்படலாம் என்று கூறினார்.
பாரத் எலெக்ட்ரானிக்ஸ், ஹிந்துஸ்தான் ஏரோநாட்டிக்ஸ் உள்ளிட்ட 9 இந்திய நிறுவனங்களும், ஏரோஸ்பேஸ் டெக்னாலஜி சிஸ்டம், ஏஎம்பி கார்ப்பரேஷன் போன்ற மலேசிய நிறுவனங்களும் இந்த நிகழ்ச்சியில் கலந்துகொண்டன. சுமார் 150 பிரமுகர்கள் வலைதளக் கருத்தரங்கில் பங்கேற்றனர். 100-க்கும் மேற்பட்ட அரங்குகள், காணொலி வாயிலாக நடைபெற்ற கண்காட்சியில் இடம்பெற்றிருந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746882
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.46 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1827507
|
சிறுபான்மையினர் நலன் அமைச்சகம்
|
சிறுபான்மை மாணவர்களுக்கான கல்வி உதவித்தொகை
2014-15-க்கு முன் 3.03 கோடி கல்வி உதவித்தொகை வழங்கப்பட்டதுடன் ஒப்பிடுகையில், 2014-15-க்குப் பின் நாடு முழுவதும் 5.20 கோடி கல்வி உதவித்தொகை வழங்கப்பட்டுள்ளது.
2014-2015 முதல் 2021-22 வரையிலான நிதியாண்டுகளில் மெட்ரிக் படிப்புக்கு பிந்தைய மற்றும் தொழில்முறை படிப்புக்கு சிறுபான்மை மாணவர்களுக்கு அனுமதிக்கப்பட்ட கல்வி உதவித்தொகை விவரங்களை மத்திய சிறுபான்மையினர் நலத்துறை அமைச்சர் திரு.முக்தார் அப்பாஸ் நக்வி மக்களவையில் இன்று வெளியிட்டார். கேள்வி ஒன்றுக்கு எழுத்து மூலம் அளித்த பதிலில், இந்த கல்வி உதவித்தொகை நேரடி பயன்பரிமாற்ற திட்டத்தின் கீழ் பயனாளிகளின் வங்கிக் கணக்குகளில் செலுத்தப்பட்டிருப்பதாக அவர் கூறினார்.
|
|
திட்டம்
|
|
புத்த
மதத்தினர்
|
|
கிறிஸ்தவர்
|
|
ஜெயின்
|
|
முஸ்லிம்
|
|
சீக்கியர்
|
|
பார்சி
|
|
தொகை 
|
|
மெட்ரிக் படிப்புக்கு முந்தைய கல்வி உதவித்தொகை
|
|
12,98,637
|
|
53,13,905
|
|
4,58,665
|
|
3,36,11,677
|
|
35,90,880
|
|
6,015
|
|
9057.08
|
|
மெட்ரிக் படிப்புக்கு பிந்தைய கல்வி உதவித்தொகை
|
|
33,450
|
|
6,82,623
|
|
1,21,926
|
|
43,10,991
|
|
5,38,345
|
|
1,051
|
|
3426.81
|
|
தொழில்முறை கல்வி அடிப்படையிலான கல்வி உதவி
|
|
3,376
|
|
1,63,188
|
|
31,206
|
|
7,51,778
|
|
49,963
|
|
97
|
|
2670.81
|
|
மொத்தம்
|
|
13,35,463
|
|
61,59,716
|
|
6,11,797
|
|
3,86,74,446
|
|
41,79,188
|
|
7,163
|
|
15,154.702021-22-க்கான கல்வி உதவித்தொகை தொடர்ந்து வழங்கப்பட்டு வருகிறது.
ரெயில்வே அமைச்சகம்
இந்திய ரயில்வே, ஆகஸ்ட் '22-ல் 119.32 மெட்ரிக் டன் சரக்குகளை கையாண்டு சிறந்த சாதனையை பதிவு செய்துள்ளது
இந்திய ரயில்வே, ஆகஸ்ட் “22-ல் 119.32 மெட்ரின் டன் சரக்குகளை ஏற்றி சென்று, சிறந்த சாதனையை பதிவு செய்துள்ளது. ஆகஸ்ட் மாதத்தில், கூடுதலாக 8.69 மெட்ரின் டன் சரக்குகள் ஏற்றி செல்லப்பட்டுள்ளது. இது கடந்த 2021 ஆகஸ்ட் மாதத்துடன் ஒப்பிடும்போது, 7.86 சதவீதம் அதிகமாகும். இதன் மூலம் இந்திய ரயில்வே, கடந்த 24 மாதங்களாக, சிறந்த மாதாந்தர சரக்குப் போக்குவரத்தை பதிவு செய்துள்ளது.
இந்திய ரயில்வே 9.2 மெட்ரின் டன் நிலக்கரி, 0.71 மெட்ரின் டன் உரம், 0.68 மெட்ரின் டன் பிற பொருட்கள் 0.62 மெட்ரின் டன் சரக்குப் பெட்டகங்களை கையாண்டுள்ளது. 2022-23-ஆம் நிதியாண்டில் வாகன உதிரிபாகங்கள் கையாளப்பட்டிருப்பது சரக்கு வணிகத்தின் மற்றொரு சிறப்பம்சமாகும். 2022-23-ம் நிதியாண்டு ஆகஸ்ட் வரை, 2206 ரேக்குகள் ஏற்றி செல்லப்பட்டுள்ளன. இது கடந்த ஆண்டின் இதே காலகட்டத்தில் ஏற்றப்பட்ட 1314 ரேக்குகளுடன் ஒப்பிடும்போது, 68 சதவீதம் வளர்ச்சி அடைந்துள்ளது.
2022 ஏப்ரல் 1 முதல் 2022 ஆகஸ்ட் 31 வரையிலான சரக்குப் போக்குவரத்து 620.87 மெட்ரிக் டன்னாக உள்ளது. இது 2021-22-ம் ஆண்டில் எட்டப்பட்ட 562.72 மெட்ரிக் டன்களில் இருந்து, 58.11 மெட்ரிக் டன் அதிகரித்துள்ளது. கடந்த ஆண்டு இதேகாலகட்டத்துடன் ஒப்பிடும்போது, இது 10 சதவீதம் வளர்ச்சி ஆகும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856737
பிரதமர் அலுவலகம்
ஐநா பொதுச்சபையில் பிரதமர் உரை நிகழ்த்தினார்
பிரதமர் திரு நரேந்திர மோடி இன்று நியூயார்க்கில் ஐநா பொதுச் சபையின் 74 ஆவது அமர்வில் உரையாற்றினார்.
மகாத்மா காந்தியைக் குறிப்பிட்டுப் பேசிய பிரதமர், காந்திஜியின் வாய்மையும், அஹிம்சையும் உலகத்தில் அமைதி வளம், வளர்ச்சி ஆகியவற்றுக்கு இன்றும் பொருத்தமாக உள்ளன என்றார்.
தூய்மை இந்தியா, ஆயுஷ்மான் பாரத், ஜன்தன் திட்டம், டிஜிட்டல் அடையாளம்  போன்ற அரசின் மக்களுக்கு உகந்த முன்முயற்சிகள் மாபெரும் மாற்றத்தைக் கொண்டு வந்திருப்பதாக பிரதமர் தெரிவித்தார்.
ஒருமுறை மட்டும் பயன்படுத்தும் பிளாஸ்டிக் பொருட்கள் ஒழிப்புக்கு இந்தியாவின் உறுதி பற்றி பிரதமர் குறிப்பிட்டார்.
அனைத்து வீடுகளுக்கும் குடிநீர், அனைத்துக் குடும்பங்களுக்கும் வீடு, அடுத்த ஐந்தாண்டுகளில் காசநோய் ஒழிப்பு போன்றவற்றில் அரசின் உறுதி பற்றியும் அவர் பேசினார்.
இந்திய கலாச்சாரம் குறித்து எடுத்துரைத்த பிரதமர், பொது நலன் என்பது எமது கலாச்சார மரபின் ஒரு பகுதியாகும் என்றார். பொதுமக்கள் பங்கேற்புடன் பொதுமக்கள் நலன் என்பது எமது அரசின் தாரக மந்திரமாக உள்ளது என்று அவர் கூறினார்.
130 கோடி இந்தியர்களின் கனவை நிறைவேற்றுவதோடு, ஒட்டுமொத்த உலகம் பயனடைவதாகவும், அரசின் முயற்சிகள் உள்ளன என்றார். “எமது மக்களின் நல்வாழ்வுக்காக மட்டுமின்றி, ஒட்டுமொத்த உலகின் நல்வாழ்வுக்காகவும் நாங்கள் பணியாற்றி வருகிறோம், அதனால் எங்களின் குறிக்கோள் அனைவரும் இணைவோம்-அனைவரும் வாழ்வோம், அனைவரையும் அரவணைப்போம் என்பதாக உள்ளது” என்று பிரதமர் தெரிவித்தார்.
உலகின் மிகப்பெரிய சவாலாக இருப்பது பயங்கரவாதம் என்று குறிப்பிட்ட பிரதமர், மனித குலத்தின் நலனுக்காக அனைத்து நாடுகளும் பயங்கரவாதத்திற்கு எதிராக ஒன்றுபட வேண்டும் என்று வலியுறுத்தினார். “உலகத்திற்குப் போரைத் தராமல், அமைதிக்கான புத்தரின் போதனையைத் தந்த நாடு இந்தியா” என்று பிரதமர் கூறினார். ஐநா அமைதிப் பணிகளில் இந்தியாவின் பங்களிப்பு பற்றியும் அவர் எடுத்துரைத்தார்.
பலதரப்பு ஒத்துழைப்பு என்ற புதிய வழிகாட்டுதலை சர்வதேச சமூகம் அளிக்க வேண்டும் என்றும் பிரதமர் வலியுறுத்தினார். உலகம் புதிய சகாப்தத்திற்குள் செல்லும் நிலையில், நாடுகள் தங்களின் விருப்பங்களைத் தங்களின் எல்லைக்குள்ளேயே சுருக்கிக் கொள்ள இயலாது என்று அவர் குறிப்பிட்டார். “பிளவுபட்ட உலகம் என்பதால் ஒருவருக்கும் பயனில்லை. பலதரப்பு ஒத்துழைப்பு என்பதற்கு நாம் அழுத்தம் தர வேண்டும். ஐநா சபையில் சீர்திருத்தம் செய்ய வேண்டும்”, என்றும் பிரதமர் தெரிவித்தார்.
உலகின் பல்வேறு சவால்களை எதிர்கொள்வதற்கு கூட்டு நடவடிக்கை தேவை என்பதை வலியுறுத்த தமிழ் தத்துவ ஞானி கணியன் பூங்குன்றனார், சுவாமி விவேகானந்தர் ஆகியோரின் மேற்கோள்களைப் பிரதமர் எடுத்துக்காட்டினார். ‘நல்லிணக்கமும்-அமைதியும்’ என்பது உலகின் மற்ற நாடுகளுக்கு உலகின் மிகப்பெரிய ஜனநாயகத்தின் செய்தியாகும் என்று அவர் கூறினார்.
புவி வெப்பமயமாதல் குறித்து பேசிய பிரதமர், தனிநபர் விகிதத்தில் கரியமில வாயு வெளியேற்றத்தில் இந்தியாவின் பங்களிப்பு மிகக்குறைவாக உள்ள போதும், இந்தப் பிரச்சினைக்கு எதிராக இந்தியா முன்னிலையில் உள்ளது என்றார். 450 ஜிகாவாட் புதுப்பிக்கத்தக்க எரிசக்தி இலக்கு, சர்வதேச சூரியசக்தி கூட்டமைப்பு உருவாக்கம் உட்பட பருவநிலை மாற்றத்தை எதிர்த்துப் போரிட தமது அரசு மேற்கொண்டிருக்கும் பல்வேறு நடவடிக்கைகளையும் அவர் விவரித்தார்.
குடியரசுத் தலைவர் செயலகம்
துர்கா பூஜையை முன்னிட்டு குடியரசுத்தலைவர் நாட்டு மக்களுக்கு வாழ்த்து
துர்கா பூஜையை முன்னிட்டு குடியரசுத்தலைவர் திரு ராம்நாத் கோவிந்த் தெரிவித்துள்ள வாழ்த்துச் செய்தியில் கூறியிருப்பதாவது: துர்கா பூஜை தின நன்னாளில் நாட்டு மக்களுக்கும் வெளிநாட்டில் வசிக்கும் சக குடிமக்களுக்கும் எனது வாழ்த்துகளைத் தெரிவித்துக் கொள்கிறேன். துர்கா தேவி சக்தியின் அடையாளம் மற்றும் மகளிர் சக்தியின் தெய்வீக வடிவமாகும். துர்கா பூஜை என்பது தீமையை அழித்து வெற்றியைக் கொண்டாடுவது ஆகும். துர்கா தேவியின் ஒன்பது வடிவங்கள் வாழ்க்கை மற்றும் இயற்கையின் சங்கமம் ஆகும்.
துர்கா பூஜை பண்டிகையின் போது பெண்களுக்கு உயரிய மரியாதை மற்றும் தேசத்தைக் கட்டமைப்பதில் சமபங்களிப்பு உடைய சமுதாயத்தை உருவாக்க தீர்மானிப்போம்.
துர்கா பூஜை பண்டிகையின் போது மக்களிடையே அமைதி, சகோதரத்துவம் மற்றும் ஒற்றுமை ஏற்பட நான் கடவுளைப் பிரார்த்திக்கிறேன். நமது தேசத்தின் சேவை மற்றும் முன்னேற்றத்திற்காக நம்மை அர்ப்பணிப்போம் என்று குடியரசுத்தலைவர் திரு ராம்நாத் கோவிந்த் தெரிவித்துள்ளார்.
-----
(Visitor Counter : 215
உள்துறை அமைச்சகம்
சத்தீஸ்கரில் நடந்த நக்சலைட் தாக்குதல்: உயிரிழந்த போலீசாருக்கு மத்திய உள்துறை அமைச்சர் திரு அமித்ஷா மரியாதை
சத்தீஸ்கரில் நேற்று நடந்த நக்சலைட் தாக்குதலில் பலியான போலீசாருக்கு மத்திய உள்துறை அமைச்சர் திரு அமித்ஷா புகழஞ்சலி செலுத்தினார்.
திரு அமித்ஷா கூறுகையில், ‘‘உயிர்தியாகம் செய்த வீரர்களின் குடும்பத்தினருக்கு நான் உறுதி அளிக்க விரும்புகிறேன். நாட்டுக்காக போலீசார் செய்த தியாகங்கள் வீண் போகாது’’ என்றார்.
நக்சலைட்களுக்கு எதிரான நமது போராட்டம் மேலும் பலம், விடாமுயற்சி மற்றும் தீவிரத்துடன் தொடரும் என்றும், இதை நாங்கள் முடிவுக்கு கொண்டு வருவோம் என்றும் திரு அமித்ஷா கூறினார்.
உயிரிழப்புகளை பொருத்தவரை, நான் இப்போதைக்கு எதுவும் சொல்ல விரும்பவில்லை. ஏனென்றால் தேடும் பணி தொடர்ந்து நடக்கிறது என திரு அமித்ஷா கூறினார்.
நிலவரம் குறித்து உள்துறை அமைச்சகம், உளவுத்துறை மற்றும் மத்திய ஆயுதப்படை உயர் அதிகாரிகளுடன் திரு அமித்ஷா ஆய்வு செய்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1709538
புவி அறிவியல் அமைச்சகம்
அடுத்த 5 நாட்களுக்கு இந்தியாவின் எந்த பகுதியிலும் வெப்ப அலை இருக்காது
இந்திய வானிலை துறையின் தேசிய வானிலை முன்னறிவிப்பு மையத்தின் படி:

தற்போதைய தட்பவெப்ப நிலவரம் மற்றும் அடுத்த ஐந்து நாட்களுக்கான எச்சரிக்கை:
நேற்றைய அதிகபட்ச தட்பவெப்ப நிலவரம்:
வெப்ப அலை: இல்லை
அதிகபட்ச வெப்பநிலை: பஞ்சாபின் பெரும்பாலான பகுதிகள், மேற்கு ராஜஸ்தான், ஹரியானா, சண்டிகர் மற்றும் தில்லியின் பல பகுதிகள் மற்றும் கிழக்கு ராஜஸ்தான், மேற்கு மத்தியப் பிரதேசம் மற்றும் மேற்கு உத்தரப் பிரதேசத்தின் சில பகுதிகளில் அதிகபட்சமாக 40.0°சி பதிவானது.
நேற்று அதிகபட்சமாக கங்கா நகரில்  44.2°சி பதிவானது.
இன்றைய குறைந்தபட்ச தட்பவெப்ப நிலவரம்:
இரவில் வெப்பம்: இல்லை
குறைந்தபட்ச வெப்பநிலை: அசாம், மேகாலயா, ஹரியானா, சண்டிகர், தில்லி, மத்திய மகாராஷ்டிரா மற்றும் துணை இமாலய மேற்கு வங்கம் மற்றும் சிக்கிமின் ஒரு சில பகுதிகளில் வழக்கத்தை விட அதிகமாக  குறைந்தபட்ச வெப்பநிலை இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730046
-------
(Visitor Counter : 125
புவி அறிவியல் அமைச்சகம்
அதி தீவிர புயலாக மாறுகிறது ‘‘நிவர்’’, தமிழகம், புதுச்சேரிக்கு ஆரஞ்சு எச்சரிக்கை
காரைக்கால்-மாமல்லபுரம் இடையே நவம்பர் 25 இரவு முதல் நவம்பர் 26 காலைக்குள் கரையை கடக்க வாய்ப்பு
மணிக்கு 120 முதல் 145 கி.மீ வரை பலத்த காற்று வீசும்
‘நிவர்’ அதி தீவிர புயலாக மாறி, காரைக்கால்-மாமல்லபுரம் இடையே நவம்பர் 25-ம்தேதி இரவு முதல் 26-ம் தேதி காலைக்குள் கரையை கடக்கும் எனவும், அப்போது மணிக்கு 120 கி.மீ முதல் 145கி.மீ வரை பலத்த காற்று வீசும் எனவும் இந்திய வானிலை துறை கூறியுள்ளது.
தென்மேற்கு வங்காள விரிகுடாவில் மையம் கொண்டிருந்த நிவர் புயல் கடந்த 6 மணி நேரத்தில் மணிக்கு 11 கி.மீ வேகத்தில் நகர்ந்து இன்று காலை 8.30 மணி நிலவரப்படி, கடலூருக்கு கிழக்கு – தென்கிழக்கு திசையில் 240 கி.மீ தொலைவிலும், புதுச்சேரிக்கு கிழக்கு-தென்கிழக்கு திசையில் 250 கி.மீ தொலைவிலும், சென்னைக்கு தெற்கு-தென்கிழக்கு திசையில் 300 கி.மீ தொலைவிலும் மையம் கொண்டுள்ளது. இது அடுத்த 6 மணி நேரத்தில் அதி தீவிர புயலாக மாறும் வாய்ப்புள்ளது. இது மேற்கு-வடமேற்கு திசையில் நகர்ந்து காரைக்கால்- மாமல்லபுரம் இடையே நவம்பர் 25-ம் தேதி இரவு முதல் நவம்பர் 26-ம் தேதி காலைக்குள் அதி தீவிர புயலாக கரையை கடக்கும் எனத் தெரிகிறது. அப்போது மணிக்கு 120 முதல் 145 கி.மீ வேகத்தில் பலத்த காற்று வீசும்.
எச்சரிக்கை:
மழைப்பொழிவு
இந்த புயல் காரணமாக தமிழகம், புதுச்சேரி, காரைக்கால் கடலோர மற்றும் வடக்கு உள்பகுதிகளிலும், ஆந்திரப் பிரதேசத்தின் தெற்கு கடலோர பகுதி மற்றும் ராயலசீமா ஆகிய பகுதிகளில் நவம்பர் 25 மற்றும் 26-ம் தேதிகளில் பரவலாக மழையும்/ இடியுடன் கூடிய மழையும் பெய்யும்.
தஞ்சாவூர், திருவாரூர், நாகப்பட்டினம், கடலூர், சென்னை, காஞ்சிபுரம், செங்கல்பட்டு, மயிலாடுதுறை, அரியலூர், பெரம்பலூர், கள்ளக்குறிச்சி, விழுப்புரம், திருவண்ணாமலை, புதுச்சேரி, காரைக்கால் மாவட்டங்கள், ஆந்திரப் பிரதேசத்தின் நெல்லூர் மற்றும் சித்தூர் மாவட்டங்களில் ஒரு சில இடங்களில் இன்றும், ராயலசீமா மற்றும் தென்கிழக்கு தெலங்கானாவில் ஒரு சில இடங்களில் நவம்பர் 26-ம் தேதியும் தீவிர கனமழை பெய்யும் வாய்ப்புகள் உள்ளன.
காற்று எச்ரிக்கை
தென்மேற்கு வங்காள விரிகுடா மற்றும் தமிழகம், புதுச்சேரியின் வடக்கு கடலோர மாவட்டங்களில் இன்று மாலை முதல் நாளை காலை வரை காற்றின் வேகம் மணிக்கு 120 கி.மீ முதல் 145 கி.மீ வரை அதிகரிக்கும்.
தமிழகம், புதுச்சேரி, ஆந்திராவின் தெற்கு கடலோர பகுதி, மன்னார் வளைகுடா ஆகிய பகுதிகளில் கடல் கொந்தளிப்பாக காணப்படும். கடலோர மாவட்டங்களில் ராட்சத அலை 1 மீட்டர் முதல் 1.5 மீட்டர் உயரம் வரை எழும்.
தமிழகத்தின் நாகப்பட்டி்னம், மயிலாடுதுறை, கடலூர், விழும்புரம் மற்றும் செங்கல்பட்டு மற்றும் காரைக்கால, புதுச்சேரியில் எதிர்பார்க்கப்படும் பாதிப்புகள்:குடிசை வீடுகள் பலத்த சேதமடையும், உலோக தகடுகள் பறக்கலாம்.மின் மற்றும் தொலை தொடர்பு, ரயில்வே மின் கம்பிகள் பாதிப்படையலாம்.பாதுகாப்பற்ற வீடுகள் சேதமடையும். சாலைகள் சேதமடையும். சில பகுதிகளில் வெள்ளம் ஏற்படும்.மரங்கள் முறியலாம், வேரோடு சாயலாம். வாழை, பப்பாளி, தோட்டக்கலை பயிர்களுக்கு பலத்த சேதம் ஏற்படும்.படகுகள் இழுச்துச் செல்லப்படலாம்.கடலோர மாவட்டங்களில் பயிர்கள் சேதமடையும்.நீர் தேக்கங்களின் கரைகள், உப்பளங்கள் சேதமடையும்.
மீனவர்களுக்கான எச்சரிக்கை:மீன்பிடி நடவடிக்கைகள் முற்றிலும் நிறுத்தப்பட வேண்டும்.கடலோர பகுதிகளில் குடிசைகளில் வசிப்பவர்களை பாதுகாப்பான இடங்களுக்கு அனுப்ப வேண்டும்.பாதிக்கப்படும் பகுதிகளில் மக்கள் வீட்டுக்குள் இருக்க வேண்டும்.படகுகளில் பயணம் செய்வது பாதுகாப்பற்றது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1675559
பிரதமர் அலுவலகம்
சுற்றுச்சூழலுக்கு உகந்த நிலையான வளர்ச்சி நடவடிக்கைகளில் ஈடுபட்டுள்ள அனைவரையும் பிரதமர் பாராட்டியுள்ளார்
சுற்றுச்சூழலுக்கு உகந்த நிலையான வளர்ச்சி நடவடிக்கைகளில் ஈடுபட்டுள்ள அனைவரையும் பிரதமர் திரு நரேந்திர மோடி பாராட்டியுள்ளார். இதிலிருந்து, உள்கட்டமைப்பு உருவாக்கம், சுற்றுப் பொருளாதாரம் ஆகிய இரண்டும் உத்வேகம் பெறும் என்று திரு மோடி கூறியுள்ளார்.
எல்லைச் சாலைகள் அமைப்பின் ட்வீட்டருக்குப் பதிலளித்துள்ள பிரதமர் கூறியிருப்பதாவது;
"உள்கட்டமைப்பு உருவாக்கம், சுற்றுப் பொருளாதாரம் ஆகிய இரண்டும் ஒரு உத்வேகத்தைப் பெறும். இந்த முயற்சியில் ஈடுபட்ட அனைவருக்கும் பாராட்டுகள்."
புவி அறிவியல் அமைச்சகம்
காற்றின் தரம் குறித்து முன்கூட்டியே அறிவிக்கும் அதி நவீன அமைப்பை தில்லி மற்றும் இந்தியாவின் இதர பகுதிகளுக்கு இந்திய வானிலை துறை செயல்படுத்தியது
காற்றின் தரத்தை முன்கூட்டியே கணிக்கும் முறைகளை மேம்படுத்துவதற்காக பல்வேறு மாற்றங்களை புவி அறிவியல் அமைச்சகம் தொடர்ந்து செயல்படுத்தி வருகிறது.
இதன் தொடர்ச்சியாக, காற்றின் தரம் குறித்து முன்கூட்டியே அறிவிக்கும் அதி நவீன அமைப்பை தில்லி மற்றும் இந்தியாவின் இதர பகுதிகளுக்காக இந்திய வானிலை துறை செயல்படுத்தியுள்ளது.
சிலாம்  எனப்படும் காற்றின் தரத்தை முன்கூட்டியே கணிக்கும் ஒருங்கிணைந்த அமைப்பு தற்போது மேலும் மேம்படுத்தப்பட்டுள்ளது. என்ப்யூசர்
 என்னும் மிக அதிக திறன் வாய்ந்த, மாநகரத்துக்கான அளவிடும் அமைப்பும் அறிமுகப்படுத்தப்பட்டுள்ளது.
பின்லாந்து வானிலை நிறுவனத்துடன் இணைந்து சிலாம் மற்றும் என்ப்யூசர் ஆகியவை உருவாக்கப்பட்டுள்ளன. இந்த இரு அமைப்புகளின் துணை கொண்டு காற்றின் தரத்தை துல்லியமாக முன்கூட்டியே கணித்து மாசை கட்டுப்படுத்த தேவையான நடவடிக்கைகளை எடுக்கலாம்.
காற்றின் தரத்தை குறித்து முன்கூட்டியே அறிந்து கொள்ளும் உபகரணங்கள் https://ews.tropmet.res.in/ மற்றும் https://mausam.imd.gov.in. ஆகிய தளங்களில் கிடைக்கின்றன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664312
பிரதமர் அலுவலகம்
பார்சி புத்தாண்டு நவ்ரோஜை முன்னிட்டு பிரதமர் நாட்டு மக்களுக்கு வாழ்த்து
பார்சி புத்தாண்டு நவ்ரோஜை முன்னிட்டு பிரதமர் திரு.நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில் கூறியுள்ளதாவது;
“பார்சி புத்தாண்டு வாழ்த்துகள். இந்த ஆண்டில் மகிழ்ச்சியும், வளமையும், நல்ல ஆரோக்கியமும் நிறைந்திருக்க பிரார்த்திக்கிறேன். பல்வேறு துறைகளில் பார்சி இன மக்கள் அளித்த அளப்பரிய பங்களிப்பை இந்தியா போற்றுகிறது. நவ்ரோஜ் வாழ்த்துகள்”.
அறிவியல் மற்றும் தொழில்நுட்பத்துறை
குறு, சிறு, நடுத்தரத் தொழில்களுக்கான விவசாய எந்திரங்களில் இறக்குமதி உதிரி பாகங்களை உருவாக்க ஆராய்ச்சி மற்றும் மேம்பாட்டு மதிப்பீடு குறித்த வெபினார்
விவசாய எந்திரங்களுக்கு இறக்குமதி செய்யப்படும் உதிரி பாகங்களை உள்நாட்டில் தயாரிப்பது தொடர்பான ஆராய்ச்சி மற்றும் மேம்பாட்டு மதிப்பீடு குறித்த இணையவழிக் கருத்தரங்கு ஆகஸ்ட் 25-ஆம் தேதி நடைபெற்றது. அறிவியல் தொழிலக ஆராய்ச்சிக்குழுமம் – மத்திய இயந்திரப் பொறியியல் ஆராய்ச்சி நிறுவனத்தின்  துர்காபூர் இயக்குநர் பேராசிரியர்  ஹரீஷ் ஹிரானி; லூதியானா குறு, சிறு, நடுத்தரத்தொழில் வளர்ச்சி நிறுவனத்தின்  துணை இயக்குநர் திரு. ஆர்.கே.பார்மர், பஞ்சாப் மாநில விவசாய செயல்பாட்டு தலைவர் திரு. பல்தேவ் சிங் ஆகியோர் இதுபற்றிய கலந்துரையாடலில் பங்கேற்றனர்.
சிஎஸ்ஐஆர்-சிஎம்இஆர்ஐ ,துர்காபூர் இயக்குநர் பேராசிரியர்  ஹரீஷ் ஹிரானி, சிஎஸ்ஐஆர்-சிஎம்இஆர்ஐ உருவாக்கிய விவசாய எந்திரமயமாக்கல், விவசாயம் மற்றும் அறுவடைக்குப் பிந்தைய தொழில்நுட்பங்கள் குறித்து விரிவான, பகுப்பாய்வு விளக்கத்தை அளித்தார். அறிவியல், பொருளாதாரம், சமுதாயம் ஆகியவற்றின் கூட்டுறவு, நாட்டின் பொருளாதார அமைப்பை மாற்றியமைக்கும் அற்பதங்களை நிகழ்த்தும் என டாக்டர். ஹிரானி கூறினார்.
விவசாயிகளின் வருமானத்தை உயர்த்துவது, அவர்களது விளைபொருளுக்கு முறையான மதிப்பைப் பெறுவது ஆகியவற்றுக்காக, சிஎஸ்ஐஆர்-சிஎம்இஆர்ஐ , அறுவடைக்குப் பிந்தைய தொழில்நுட்பங்களை உருவாக்கியுள்ளது. மிஜோரம், அருணாச்சலப் பிரதேசம், மணிப்பூர் உள்ளிட்டபல்வேறு வடகிழக்கு மாநிலங்களில் இது நிறுவப்பட்டுள்ளது.
டிராக்டர் தொழில்நுட்ப வரலாற்றில் ஒரு புரட்சிகரமான நடவடிக்கையாக, சிஎஸ்ஐஆர்-சிஎம்இஆர்ஐ, முதல் தலைமுறை இ-டிராக்டரை 2020 செப்டம்பர் மாதத்தில் அறிமுகம் செய்யவுள்ளது என டாக்டர் ஹரீஷ் ஹிரானி தெரிவித்தார். இது நாடு முழுவதும் தற்போது வழக்கத்தில் உள்ள டீசல் டிராக்டர்களின் பயன்பாட்டை மாற்றியமைக்கக்கூடிய ஆற்றல் கொண்டதாக இருக்கும்.
(Visitor Counter : 135
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 58.14 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 30,948 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.09%. இது, கடந்த 2020, மார்ச் மாதத்திற்குப் பிறகு மிகவும் குறைவான எண்ணிக்கையாகும்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,53,398 ஆக உள்ளது. 152 நாட்களுக்குப் பிறகு இந்த எண்ணிக்கை சரிந்துள்ளது.
குணமடைந்தவர்களின் விழுக்காடு 97.57% ஆக உயர்வு. இது, மார்ச், 2020க்குப் பிறகு மிக அதிகமான விகிதம்.
கடந்த 24 மணி நேரத்தில் 38,487 பேர் குணமடைந்துள்ளனர். இதுவரை மொத்தம் 3,16,36,469 பேர் குணமடைந்துள்ளனர்.
வாராந்திர தொற்று உறுதி விழுக்காடு  58 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  27 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 50.62 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747952